Statue du Volontaire
D’ Statue du Volontaire  („Schtàtüüta vùm Fräiwìlliga“) ìsch a Schtàtüüta-n-ìm Schtàdtzäntrum vù Remiremont ìm Lothrìnga. ’S ìsch ain vù da Sìnnbìlder vù dr Schtàdt.

wù ’s ìsch 
D’ Statue du Volontaire schteht àm nordwäschtliga-n-And vù dr Rue Charles-de-Gaulle, dr hàuiptliga Gschaftsschtrooss vù Remiremont, àn dr Kriizung vù dr Rue de la Xavée. Sa schteht grààd geega-n-ìwwer àn dr àlta Màrkthàlla, wo „Espace Le Volontaire“ haisst.

Gschìcht 
D’ Schtàtüüta-n-ìsch ànna 1899 vùm Bìldhàuijer Paul-François Choppin hargschtällt worra, fìr d’ fräiwìlliga Kampfer üss’m Krais Remiremont eehra, wo ànna 1792 ìn da Truppa vùm revoluzionäära Frànkrììch bii da Koàlizioonskriager ghulfa hann. Unter dana Fräiwìlliga-n-ìsch dr Jean Humbert üss Saint-Nabord gsìì, wo ànna 1794 Generààl ìn dr frànzeescha-n-Àrmee worra-n-ìsch. Ùff’m Sockel vù dr Schtàtüüta-n-sìnn d’ Iischrìfta Un Volontaire de 1792 („a Fräiwìlliger vù 1792“) ùn Don de l'État 1899 („Schpanda vùm Schtààt 1899“) z’ laasa. S’ Wark ìsch geega-n-Oschta-n-ärrìchtet worra, wial ìn dara Zitt s’ Elsàss zem Diitscha Kaiserraich gheert hàt.

Àm 15. Mai 1995 hàt d’ frànzeescha Poscht a Briafmàrka vù 2,80 Frànka-n-üüsgaa, wù-n-ìm Vordergrund d’ Statue du Volontaire vù hìnta z’ sah ìsch. Zaichent worra-n-ìsch sa vùm Louis Arquer. Àm gliicha Tààg sìnn àui a Kàrta ùn a Ùmschlààg üüsgaa worra. Ànna 2009 ìsch a näija Briafmàrka-n-üüsgaa worra, wo vù dr Gmaindaverwàltung vù Remiremont zaichent worra-n-ìsch. Ùff dara Màrka-n-ìsch d’ Schtàtüüta vù vorna z’ sah.

a pààr Bìlder

Weblìnks 

 d’ Statue du Volontaire ìn dr Mérimée-Dàtabànk vùm frànzeescha Kültüürminìschterium (frànzeesch)
 d’ Statue du Volontaire bii À nos grands hommes, Musée d’ Orsay (frànzeesch)
 d’ Statue du Volontaire bii Petit-patrimoine.com (frànzeesch)
 d’ Statue du Volontaire ùff dr Websitta fìr Tourischmus vum Vogeesa-Département (frànzeesch)

Ainzelnoohwiisa 

Statue
Französischi Revolution
Koalizionschrieg
Remiremont